recursal/SuperWikiNEXT-32B huggingface dataset:
**Český teriér** patrí medzi malé plemená psov. Váha psa sa pohybuje medzi šiestimi až desiatimi kilogramami, výška v kohútiku je okolo 30 cm.

História
--------

Český teriér bol vyšľachtený v Klánoviciach pri Prahe Kynológom Františkom Horákom v roku 1948 krížením Sealyhamského a Škótskeho teriéra. Cieľom bolo získať teriéra vhodného pre lov v lese a nornické práce. Pán Horák pracoval po mnoho rokov ako asistent československej Akadémie vied a získané poznatky uplatnil v šľachtení psov. Horákove psy boli obľúbené po celom svete. A preto bol za minulého režimu podozrievaný kvôli množstvu pošty, ktorú dostával z cudziny.  

Český Teriér bol uznaný Medzinárodnou kynologickou federáciou v roku 1963 ako plemeno číslo 246, skupina 3, Teriéry.

Vzhľad
------

Toto plemeno má krátke nohy a stredne dlhé telo , podobne ako Škótsky či Sealyhamský teriér. Hlava je dlhá s výraznými fúzami a obočím. Telo je pevné, ale nie zavalité. Jemná vlnitá srsť sa vyskytuje v niekoľkých farebných variantoch, v modrošedej, šedej, bielej alebo kávovo hnedej farbe. Šteňatá sa väčšinou rodia čierne alebo tmavo šedé. Oči sú hnedé alebo žlté. Nos a pysky sú čiernej alebo vínovej farby, všetko sa odvíja od farby srsti psa. Má uši v tvare trojuholníka, ktoré visia blízko pri hlave. Hlava je dlhá, no nie príliš široká.

Starostlivosť
-------------

Srsť českých teriérov sa netrimuje , pre zachovanie výstavného vzhľadu je však potrebné ju pravidelne strihať. Strihá sa telo, časť hlavy a chvost. Na bruchu, hrudi a labkách sa necháva visieť dlhšia srsť, rovnako je tomu aj na hlave, kde fúzy a obočie dotvarovávajú masku. Dlhšiu srsť je nutné často česať, aby nedochádzalo ku splstnateniu.

Zdravie
-------

Toto plemeno môže výnimočne postihnúť kŕč v dolných končatinách, ktorý je inak typický pre škótske teriéry.

Iné projekty
------------

Commons
* Spolupracuj na Commons Commons ponúka multimediálne súbory na tému **Český teriér**

Zdroj
-----

*Tento článok je čiastočný alebo úplný preklad článku Český teriér na českej Wikipédii (číslo revízie nebolo určené).*

  


| * z
* d
* u
Teriéry |
| --- |
| Vysokonohé teriéry | 
* Airedalský teriér
* Bedlingtonský teriér
* Borderský teriér
* Brazílsky teriér
* Čilský foxteriér
* Foxteriér
* Írsky teriér
* Jemnosrstý pšeničný teriér
* Lakelandský teriér
* Manchesterský teriér
* Modrý teriér z Kerry
* Nemecký lovecký teriér
* Parson Russel teriér
* Patterdale teriér
* Teddy Roosevelt teriér
* Teriér Glen of Imaal
* Waleský teriér

 |  |
| Nízkonohé teriéry | 
* Americký bezsrstý teriér
* Austrálsky teriér
* Český teriér
* Dandie Dinmont teriér
* Japonský teriér
* Kern teriér
* Norfolkský teriér
* Norwichský teriér
* Skye teriér
* Škótsky teriér
* Teriér Jacka Russella
* Westhajlendský biely teriér

 |
| Teriéry typu bull | 
* Bulteriér
* Stafordširský teriér
* Americký stafordšírsky teriér

 |
| Miniatúrne teriéry | 
* Anglický trpasličí teriér
* Austrálsky hodvábny teriér
* Bostonský teriér
* Jorkšírsky teriér
* Toy foxteriér
* Toy manchesterský teriér

 |
| 15px Psí portál |
prof. RNDr. **Vladimír Guth**, DrSc. (\* 3. február 1905, Vrchlabí – † 24. jún 1980, Praha) bol český astronóm.

Životopis
---------

Narodil sa vo Vrchlabí. Vyštudoval astronómiu na Prírodovedeckej fakulte Karlovej univerzity v Prahe, kde získal titul doktora prírodných vied (1929). Na svojej alma mater sa aj habilitoval (1949). V rokoch 1928 – 1950 pôsobil na Štátnej hvezdárni v Prahe a na observatóriu v Ondřejove. V roku 1951 vystriedal Antonína Bečvářa vo funkcii riaditeľa astronomického observatória na Skalnatom Plese. Počas pôsobenia dr. Gutha sa observatórium dobudovalo a začlenilo sa do sústavy akademických pracovísk ako Astronomický ústav Slovenskej akadémie vied, pričom sa V. Guth stal jeho prvým riaditeľom. V tomto čase doc. Guth pravidelne dochádzal prednášať na Univerzitu Komenského do Bratislavy. Vyškolil tiež prvých ašpirantov, takže väčšina slovenských astronómov sú buď priami jeho žiaci alebo žiaci jeho žiakov. V roku 1956 sa vrátil do Astronomického ústavu ČSAV v Ondřejove. Tu pôsobil vo funkcii vedúceho oddelenia medziplanetárnej hmoty a vedúceho observatória. V tom istom roku obhájil titul DrSc. Od roku 1961 externe prednášal astronómiu na Karlovej univerzite v Prahe, kde bol v roku 1966 vymenovaný za riadneho profesora. Zvolili ho tiež za člena korešpondenta SAV (1953) a neskôr aj ČSAV (1962). Zomrel 24. júna 1980 v Prahe.

Práca
-----

Hlavnou oblasťou vedeckej činnosti prof. Gutha bol výskum medziplanetárnej hmoty, osobitne dynamika komét a meteorických rojov. Stal sa svetovou kapacitou v metodike a interpretácii vizuálnych pozorovaní meteorov. Bol zakladateľom česko-slovenskej meteorickej školy, ktorá vo svetovom meradle získala mnohé prvenstvá. Venoval sa však aj iným astronomickým problémom: od výpočtu dráh komét cez dynamiku umelých družíc až po výskum atmosférickej extinkcie. Viedol dve výpravy do ZSSR za zatmením Slnka (v rokoch 1936 a 1954). Mal zásluhu na úspešnej účasti Česko-Slovenska na veľkých medzinárodných projektoch, ako bol Medzinárodný geofyzikálny rok (1957/58) či program Interkozmos. Bol spoluautorom známej dvojzväzkovej knihy *Astronómia* (1954) a 37 vydaní *Hvezdárskej ročenky*.

Napísal viacero pôvodných vedeckých prác z meteorickej astronómie, astrometrie a nebeskej mechaniky. V rokoch 1959 – 1962 bol prvým predsedom Slovenskej astronomickej spoločnosti pri SAV a od roku 1966 podpredsedom Česko-slovenskej komisie Interkozmos. Výrazom medzinárodného uznania jeho výsledkov bolo zvolenie za prezidenta komisie pre meteory a meteority Medzinárodnej astronomickej únie (1952 – 1958) – bol prvým česko-slovenským astronómom, ktorý sa stal predsedom niektorej z komisií MAÚ.

Externé odkazy
--------------


|  |  |
| --- | --- |
| Portal | Astronomický portál |

* Matematický ústav SAV – zdroj, z ktorého pôvodne čerpal tento článok. Vzhľadom na to, že tento zdroj ešte nemá vyriešené autorské práva podľa licencie CC-BY-SA 3.0, nie je zatiaľ vhodné preberať články označené touto šablónou.

Autoritné údaje: * abART: 97900
* GND: 1080932283
* ISNI: 0000 0000 5541 8050
* NK ČR: jk01032855
* SNK: 154874
* VIAF: 50210974
**Vladimír Hlôška**, prof. CSc. (\* 17. február 1924, Banská Bystrica-Radvaň – † 6. február 1996, Banská Bystrica) bol vysokoškolský pedagóg.

Životopis
---------

Pôsobil ako odborný asistent pre odbor dejiny ruskej literatúry na Vysokej škole pedagogickej (PI, PF, dnes Pedagogická fakulta Univerzity Mateja Bela) v Banskej Bystrici (1957-1969?). V roku 1969 bol zo školských služieb prepustený, rehabilitovaný (po novembri 1989), vrátil sa na Katedru rusistiky FHPrV UMB Banská Bystrica, pracoval na projekte *Ruský jazyk, literatúra a kultúra na rozhraní 19. a 20. stor.* V roku 1990 získal vedecko-pedagogický titul docenta a následne bol vymenovaný za univerzitného profesora. Účastník protifašistického odboja a SNP. Spoluorganizátor Zväzu vysokoškolských študentov v Bratislave, člen jeho prezídia. Organizátor parašutistického športu na Slovensku. Napísal prvú učebnicu Zoskok padákom. Z ruštiny preložil viaceré odborné publikácie. Autor a spoluautor vysokoškolských učebníc a skrípt s tematikou ruskej gramatiky, literatúry a metodiky ruského jazyka, monografických prác o ruskom symbolizme a postsymbolizme. Populárnou formou publikoval historické a literárne marginálie. Nositeľ viacerých vyznamenaní.

Literatúra
----------

* Kto bol kto v histórii Banskej Bystrice 1255 – 2000

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * SNK: 176425
* VIAF: 84745899
**Vladimír Jaroslavič**, od 15. storočia kanonizovaný ako **Vladimír Jaroslavič Novgorodský** (\* 1020, Novgorod - † 4. október 1052, Novgorod), syn kniežaťa Kyjevskej Rusi Jaroslava I. Múdreho, v rokoch 1034 - 1052 novgorodské knieža.

Vláda
-----

Podľa názoru väčšiny letopiscov bol Vladimír Jaroslavič za panovníka novgorodského kniežatstva vymenovaný v roku 1034, niektorí si však myslia, že to bolo o štyri roky skôr (1030). Jeho vládu charakterizovala výbojná politika. Panovník uskutočnil niekoľko vojenských ťažení do oblasti južného Fínska (1042) a Byzantskej ríše (1043), ktoré sa skončil neúspechom.

Ku koncu svojej vlády (14. september 1052) dokončil výstavbu a biskupom posvätil Chrámu svätej Sofie v Novgorode, do ktorého boli po dvadsiatich dňoch od vysviacky chrámu prenesené jeho telesné pozostatky .

Deti
----

* Rastislav Vladimirovič - knieža Rostovsko-suzdaľského (1052), Vladimírsko-volynského (1057) a Tmutrakanského kniežatstva (1064).

Externé odkazy
--------------

* Vláda Jaroslava I. Múdreho a vojna s Byzantskou ríšou (po rusky)

  


|  |
| --- |
| Vladimír Jaroslavič |
| Vladárske tituly |
|
| Predchodca**Jaroslav I. Múdry** | **Novgorodské knieža**1034 – 1052 | Nástupca**Izjaslav Jaroslavič** |
Česmenský chrám 2012
**Česmenský chrám, Chrám narodenia Jána Krstiteľa** , Це́рковь Рождества́ свято́го Иоа́нна Предте́чи (Чесме́нская) je pravoslávny chrám v Petrohrade, ktorý sa nachádza na ceste do Cárskeho Sela. Postavený bol na počesť víťazstva ruských námorníkov v roku 1770 nad Turkami v rusko-tureckej vojne v Česmenskom zálive v Egejskom mori.

História
--------

Chrám sa začal stavať v roku 1777 a dokončený bol v roku 1780. Hlavným architektom bol Jurij Matvejevič Feľten. Chrám symbolizoval víťazstvo ruských námorníkov nad tureckou flotilou v Egejskom mori za vlády Kataríny II. Preto je považovaný aj za chrám ruského námorníctva. Postavený bol v neogotickom architektonickom štýle a upúta svojou červeno-bielou farbou. Počas komunistickej diktatúry bol pravoslávnej cirkvi odobratý a využívaný na svetské účely. Práve v tomto čase bol poškodený a devastovaný. Komunisti ho využívali ako pracovný tábor, neskôr archív, potom ústav automobilovej mechaniky a nakoniec ako múzeum. V roku 1960 sa začalo s rekonštrukčnými prácami.

### Súčasnosť

V roku 1991 sa začali v chráme slúžiť pravoslávne bohoslužby a v roku 1994 bol vrátený pravoslávnej cirkvi. Chráml musel byť opravovaný a v súčasnosti slúži ako múzeum i ako chrám.

Iné projekty
------------

Commons
* Spolupracuj na Commons Commons ponúka multimediálne súbory na tému **Česmenský chrám**

Externé odkazy
--------------

* Церковь Рождества Иоанна Предтечи

Súradnice: 59°51′25″S 30°19′51″V﻿ / ﻿59,856947°S 30,330839°V﻿ / 59.856947; 30.330839
**Charmeleon** (jap.: リザード, *Rizádo*) je Pokémon – fiktívna postava z hier, mangy, zbieracích kariet, anime a ďalších médií vytvorených Satoši Tadžirim s názvom *Poketto Monsutta* alebo skrátene *Pokémon*.

Charakteristika
---------------

Charmeleona je možné získať len v regióne Kanto, avšak prenosom sa môže dostať do akejkoľvek dosiaľ vydanej Pokémon hry. Voľne žijúci neexistujú, získať sa dá len vývojom z jeho predošlej formy, Charmandera, od 16. úrovne.

Charmeleon je červenej farby a na chvoste má plameň, ktorý sa mu po evolúcii zväčšil. Z úst dokáže vychrliť obrovské ohne – ten útok sa nazýva Plameňomet (angl. Flamethrower). Je kostnatejší a silnejší, než jeho predchodca Charmander. Tiež je namyslený a ľahko sa vie rozčúliť, no je to silný a výhodný pokémon. Od 36. úrovne sa Charmeleon môže vyvinúť na Charizarda. V hrách Pokémon Red, Blue a Yellow sa vyvíja už od 32. úrovne.

Dvojnásobné zranenie Charmeleonovi spôsobujú útoky vodného, zemného a kamenného typu. Malé zranenia mu spôsobujú útoky ohnivého, trávnatého, ľadového, chrobačieho a oceľového typu. V hrách Pokémon Red, Blue a Yellow mu ľadové útoky spôsobujú plné zranenie a oceľový typ sa tam nenachádza.

Charmeleon v anime
------------------

### Pokémon

* **Epizóda 43**: Pochod Exeggutorov (angl. March of the Exeggutor Squad) – Ashov Charmander sa po namáhavom boji vyvinul na Charmeleona. Už však Ashove rozkazy prestal poslúchať. Odvtedy sa objavoval vždy, keď ho Ash vybral z pokéballu.
* **Epizóda 46**: Útok Prehistorických Pokémonov (angl. Attack of the Prehistoric Pokémon) – Ashov Charmeleon sa nazúril a aby mohol bojovať proti Aerodactylovi sa vyvinul na Charizarda. Ako Charizard už Ashove rozkazy neposlúchal vôbec.

### Pokémon Advanced

* **Epizóda 92**: *Judgement Day* – Tréner z regiónu Kanto Jimmy má všetkých troch štartérov na druhom vývojovom stupni: Ivysaura, Charmeleona a Wartortlea.

Externé odkazy
--------------

* Charmeleon na bulbapédii (po anglicky)
* Charmeleon na bulbapédii (po japonsky)
**Panstvo Makovica** bolo feudálne panstvo v severovýchodnej časti Šariša. 

Vzniklo začiatkom 14. storočia vyčlenením z kráľovského domínia Šariš, v súvislosti s výstavbou hradu Zborov, ktorý sa stal jeho sídlom a jeho vlastníci majiteľmi panstva. Panstvo sa začalo tvoriť okolo občiny Smilno, postupne sa rozrástlo o panstvá Kurima, Radoma, Stročín a vytvorilo obrovský majetkový komplex. Jeho hranice tvorili na juhozápade približne rieka Topľa a majetok mesta Bardejov, na východe potok Chotčianka a na severe poľské hranice. 

V 2. polovici 14. storočia rozvinuli jeho majitelia Cudarovci na riedko osídlenom panstve rozsiahlu kolonizáciu na nemeckom práve, počas ktorého vzniklo mnoho severošarišských dedín. Roku 1427 boli na panstve 2 mestečká (Zborov, Kurima) a 59 dedín, ktoré mali 1 336 usadlostí. V 2. polovici 15. storočia vpády poľských vojsk na Slovensko tak spustošili Makovicu, že roku 1494 mala len 293 usadlostí. 

Kolonizáciou na valašskom práve sa počet dedín do konca 17. storočia zvýšil na vyše 110 lokalít. Počas kolonizačného ruchu tu k pôvodnému slovenskému obyvateľstvu pribudlo nemecké, poľské, ale najmä rusínske obyvateľstvo, ktoré od začiatku 17. storočia tvorilo prevažnú väčšinu. Po porážke povstania Františka II. Rákociho sa panstvo rozdelilo na časť Aspremontskú, Erdödyovskú a Sirmaiovskú (Szirmayovskú). V 2. polovici 19. storočia sa panstvo stalo veľkostatkom, ktorý sa predajom zmenšil a jeho zvyšky odkúpil v r. 1898 štát od posledných majiteľov Clary Aldringerovcov.

Literatúra
----------

* *Encyklopédia Slovenska*, III. zväzok, Veda, str. 462, Bratislava 1979
|  |
| --- |
| Samuraji z klanu Satsuma počas obdobia Bošinskej vojny.Samuraji z klanu Satsuma počas obdobia Bošinskej vojny. |
| **Dejiny Japonska** |
| * Japonský paleolit
* Obdobie Džómon
* Obdobie Jajoi
* Obdobie Jamato
	+ Obdobie Kofun
	+ Obdobie Asuka
* Obdobie Nara
* Obdobie Heian
* Obdobie Kamakura
* Obdobie Muromači
	+ Obdobie Sengoku
* Obdobie Azuči-Momojama
* Obdobie Edo
* Obdobie Meidži
	+ Reformy Meidži
* Obdobie Taišó
* Obdobie Šówa
* Obdobie Heisei
* Obdobie Reiwa
 |

Soška Haniwa, predstavujúca vojaka z obdobia Kofun
**Obdobie Kofun** (iné názvy: **obdobie kofun, kofunské obdobie, éra Kofun, kofunská kultúra, kultúra Kofun, kofun, Kofun**; jap. 古墳時代 – Kofun-džidai) je historické obdobie Japonska, ktoré trvalo v širšom zmysle od 250 do 710 po Kr. v užšom zmysle od len do polovice 6. storočia. Zvykne sa zaraďovať do väčšieho celku nazývaného obdobie Jamato. Tento článok je o období Kofun v užšom zmysle.

Názov obdobia pochádza z pomenovania megalitických hrobiek či mohýl, ktoré boli v tomto období stavané. Nazývajú sa kofuny a ich typický tvar bol tvar kľúčovej dierky. Duté terakotové sošky nájdené v týchto hrobkách sa nazývajú haniwa (jap. : 埴輪) a predstavujú cenný materiál pre štúdium vtedajšej kultúry.

V tomto období pravdepodobne Japonci vytvorili jednotný štát. V západnej časti Japonska došlo k vzostupu dynastie Jamato – už na začiatku štvrtého storočia ovládala väčšiu časť ostrova Honšú. Z Číny bolo prevzaté písmo, ale jeho používanie bolo obmedzené len na obchodné styky s Kóreou a Čínou. O živote v Japonsku v tomto období sa možno dočítať len v čínskych prameňoch.

V tomto období sa v Japonsku usadzuje množstvo čínskych a kórejských prisťahovalcov, ktorí do Japonska prinášajú svoju kultúru a technologické znalosti. Naturalizovaní prisťahovalci sa nazývali Toraidžin (v preklade tí s predkami inde).

Pozri aj
--------

* Dejiny Japonska

Еxterné odkazy
--------------

* Kofun Culture

Iné projekty
------------

Commons
* Spolupracuj na Commons Commons ponúka multimediálne súbory na tému **Obdobie Kofun**

Zdroj
-----

* *Tento článok je čiastočný alebo úplný preklad článku Období Kofun na českej Wikipédii.*
Obvody obcí s rozšírenou pôsobnosťou
**Obec s rozšírenou pôsobnosťou** (obec III. stupňa) a jej obecný úrad je medzičlánok prenesenej pôsobnosti štátnej správy medzi krajským úradom a obecným úradom v Česku.

Obecný úrad obce s rozšírenou pôsobnosťou má oproti ostatným úradom niektoré oblasti pôsobenia navyše, a to nielen pre svoj vlastný, základný správny obvod, ale spravidla aj pre ďalšie obce v okolí.

Po zrušení okresných úradov prevzalo 1. januára 2003 podľa *Zákona o stanovení obcí s pověřeným obecním úřadem a stanovení obcí s rozšířenou působností* (č. 314/2002 Sb.) približne 80 % ich pôsobnosti 205 obcí s rozšírenou pôsobnoťou. Zvyšok pôsobnosti zrušených okresných úradov prevzali naopak krajské úrady (napríklad činnosť dopravných úradov).

Vecné vymedzenie pôsobnosti
---------------------------

Obce s rozšírenou pôsobnosťou vykonávajú najmä následujúcu agendu:

* evidencia obyvateľov
* vydávanie cestovných a osobných dokladov, vodičských a technických preukazov
* živnostenské oprávnenie
* výplata sociálnych dávok
* sociálno-právna ochrana detí
* starostlivosť o starých a zdravotne postihnutých
* vodoprávne konanie, odpadové hospodárstvo a ochrana životného prostredia
* štátna správa na úseku lesov, poľovníctva a rybárstva
* doprava a cestné hospodárstvo (napr. evidencia motorových vozidiel, cestný správny orgán, evidencia bodov za priestupky v cestnej doprave)

Zdroj
-----

*Tento článok je čiastočný alebo úplný preklad článku Obec\_s\_rozšířenou\_působností na českej Wikipédii.*
**Charlie Hunnam** (angl. Charles Matthew Hunnam; \* 10. apríl, 1980, Newcastle upon Tyne, Anglicko, Spojené kráľovstvo) je anglický herec. Je známy z televízneho seriálu *Zákon gangu* (2008–2014).

Detstvo a mladosť
-----------------

Hunnam sa narodil v Newcastle upon Tyne ako syn baletky a majiteľa obchodu. Má staršieho brata Williama a dvoch mladších nevlastných bratov z matkinej strany, Olivera a Christiana.

Keď mal Hunnam 12 rokov, jeho matka sa znovu vydala a rodina sa presťahovala do Melmerby, v Cumbrii. Počas dospievania hrával rugby. Študoval scénické umenie a vyštudoval teóriu filmu a históriu filmu so zameraním na scénické umenie. Plánoval písať a režírovať svoje vlastné filmy.

Kariéra
-------

Hunnamova herecká kariéra začala celkom náhodou: hral sa so svojím bratom počas cesty za nákupom topánok, keď si ho všimli a ponúkli mu hrať malú rolu v televíznom seriáli *Byker Grove*. Neskôr, hral v televíznom seriály *Queer as Folk* (1999 - 2000), kde stvárnila homosexuála Nathana Maloneya, a ešte v tom rovnakom roku, si zahral vo filme *Whatever Happened to Harold Smith?* Po dokončení oboch projektov sa Hunnam presťahoval do Los Angeles, aby sa venoval naplno hereckej kariére.

V roku 2000 stvárnil postavu Gregora Ridea v televíznom seriáli *Young Americans*. V roku 2002 hral vo filme *Nicholas Nickleby* a o rok neskôr, stvárnil vedľajšiu rolu vo filme *Návrat do Cold Mountain*. V roku 2005 účinkoval v britskom filme *Hooligans*, po boku Elijaha Wooda a v rovnakom roku, bol Hunnam zaradený do zoznamu stovky najsexi mužov podľa časopisu "ELLE".

V roku 2008 začal hrať v kriminálnej dráme *Zákon gangu*, kde stvárnil hlavnú postavu. Hunnam pokračoval v hraní v televíznom projekte až do vydania poslednej epizódy poslednej sezóny, ktorá sa konala koncom roka 2014. 

V roku 2015 prijal vedľajšiu úlohu vo filme Purpurový vrch, po boku Mii Wasikowskej a Jessicy Chastain. V roku 2017 hral hlavnú úlohu vo filme *Král Artuš: Legenda o meči*. V roku 2019 sa pripojil k hereckému obsadeniu *Slušní chlapci*, kde si zahral po boku Hugha Granta, Colina Farrella a Matthewa McConaugheyho. 

Od roku 2022 hral v televíznom seriály *Šantaram*.

Súkromný život
--------------

Hunnam bol ženatý s herečkou Katharine Towne, v rokoch 1999 až 2002. Od roku 2005 je vo vzťahu s umelkyňou Morganou McNelis.

Hunnam má dyslexiu, ako aj strach z baktérií a špiny. V roku 2016 začal trénovať brazílske jiu-jitsu a získal modrý pás v októbri 2018.

Iné projekty
------------

Commons
* Spolupracuj na Commons Commons ponúka multimediálne súbory na tému **Charlie Hunnam**

Externé odkazy
--------------

* Charlie Hunnam v Internet Movie Database (po anglicky)
* Charlie Hunnam v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Charlie Hunnam na anglickej Wikipédii.*

Autoritné údaje: * BnF: 150244846
* GND: 1019452625
* ISNI: 0000 0001 1468 5619
* LCCN: no2003057702
* NK ČR: xx0060656
* VIAF: 19368443
* WorldCat: lccn-no2003057702
***Charlie a továreň na čokoládu*** (angl. *Charlie and the Chocolate Factory*) je americký film režiséra Tima Burtona, z roku 2005 natočený podľa rovnomennej knihy britského autora Roalda Dahla. V hlavných úlohách vystupuje Johnny Depp ako Willy Wonka, Freddie Highmore ako Charlie Bucket a AnnaSophia Robbová ako Fialka Garderóbová. Hudbu zložil Danny Elfman.

Film je druhou adaptáciou knihy, prvá je film z roku 1971 *Willy Wonka a továreň na čokoládu* (anglicky *Willy Wonka & the Chocolate Factory*).

Obsah
-----

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Malý Charlie Bucket pochádzajúci z veľmi chudobnej rodiny sa dopočíta z novín na zlaté kupóny, ktoré Willy Wonka umiestnil do piatich čokolád. Tie potom nechal rozviezť do celého sveta. Všetky kupóny sa rýchlo nájdu okrem posledneho piateho. Malý Charlie Bucket dostáva čokoládu raz ročne a to k narodeninám, pretože jeho rodina je chudobná. Mal narodeniny a dostal Wonkovu čokoládu, ale kupón v nej nebol a Charlie bol sklamaný. Jedného dňa mu dedko dá par mincí a povie, že je to jeho tajná rezerva. Pošle ho do obchodu kúpiť Wonkovu čokoládu. Za chvíľu sa s ňou Charlie vráti a spoločne ju rozbalia. Zlatý kupón v nej zase nie je, malý Charlie opäť prežíva sklamanie. Neskôr objaví na zemi päťdesiatpencovú mincu a kúpi si za ňu čokoládu, v ktorej nájde posledný z piatich zlatých kupónov, ktorý zabezpečuje tým, ktorí ho nájdu, exkurziu do gigantickej továrne na čokoládu Willyho Wonku. Počas prehliadky sa štyri z detí, pažravý Augustín Glocka, majsterka v žúvaní žuvačiek Violet Fialová, televízný maniak Mike Telle a rozmaznaná Rúženka Buráková, stanú obeťami svojej chamtivosti a nafúkanosti a zostane len skromný Charlie Bucket. Na další deň sa vyberú do továrne. Prvá zastávka bola čokoládová rieka do ktorej Augustín Glocka spadol. Ďalšia zastávka bola tam kde sa vyrábajú žuvačky. Viola Fialová zjedla žuvačku ktorá ešte nebola hotová a premenila sa na veľkú čučoriedku. Ďalšia zastávka bola v sále kde veveričky lúskajú oriešky. Rúžena Buráková si chcela jednu zobrať ale tí ju hodili do odpadkovej rúri. Ďalšia zastávka bola v televíznej sále. Mike Telle skočil do telky a zmenšil sa. Potom ostal už len Charlie a pán Wonka sa rozhodol mu dať jeho továreň.hamrokar Opis zápletky alebo rozuzlenia príbehu sa tu končí.

Iné projekty
------------

Commons
* Spolupracuj na Commons Commons ponúka multimediálne súbory na tému **Charlie a továreň na čokoládu (film)**

Externé odkazy
--------------

* *Charlie a továreň na čokoládu* v Česko-Slovenskej filmovej databáze
* *Charlie a továreň na čokoládu (film)* v Internet Movie Database (po anglicky)
* Film na www.RottenTomatoes.com (po anglicky)
* Film na www.AllMovie.com (po anglicky)

Zdroj
-----

*Tento článok je čiastočný alebo úplný preklad článku Karlík a továrna na čokoládu (film) na českej Wikipédii.*
|  |
| --- |
| Samuraji z klanu Satsuma počas obdobia Bošinskej vojny.Samuraji z klanu Satsuma počas obdobia Bošinskej vojny. |
| **Dejiny Japonska** |
| * Japonský paleolit
* Obdobie Džómon
* Obdobie Jajoi
* Obdobie Jamato
	+ Obdobie Kofun
	+ Obdobie Asuka
* Obdobie Nara
* Obdobie Heian
* Obdobie Kamakura
* Obdobie Muromači
	+ Obdobie Sengoku
* Obdobie Azuči-Momojama
* Obdobie Edo
* Obdobie Meidži
	+ Reformy Meidži
* Obdobie Taišó
* Obdobie Šówa
* Obdobie Heisei
* Obdobie Reiwa
 |

**Obdobie Džómon** (iné názvy: **obdobie džómon, džómonské obdobie, éra Džómon, džómon, Džómon, džómonská kultúra/kultúra Džómon (v širšom zmysle)**; jap.  縄文時代 – Džómon džidai) je japonské prehistorické obdobie trvajúce približne od roku 14 000 (14 500) pred Kr. až do roku cca 900 pred Kr. Staršie sa dlhé roky začiatok uvádzal do roku 10 000 (10 500) pred Kr. a koniec do roku 300/500 pred Kr. Ako **džómonská kultúra/kultúra Džómon** v užšom zmysle (vlastná džómonská kultúra) sa označuje džómonské obdobie až od jeho ranej fázy alebo až od prvej fázy. 

Obdobie Džómon sa tradične delí na 6 podobdobí a tie ďalej na fázy. Jednotlivé podobdobia sa od sebe odlišujú typom archeologických nálezov, predovšetkým keramiky, ktoré do nich spadajú. Nasleduje zoznam 6 podobdobí podľa starého datovania:

Keramika zo začiatku obdobia Džómon
* *počiatočné* – 10000/10500 až 7500 pred Kr.
* *rané* – 7500 až 4000 pred Kr.
* *prvé* – 4000 až 3000 pred Kr.
* *stredné* – 3000 až 2000 pred Kr.
* *neskoré* – 2000 až 1000 pred Kr.
* *terminálne* – 1000 až 500/300 pred Kr.

Termín Džómon v japončine znamená „povrázkový vzor" a vzťahuje sa na keramiku, ktorá bola zdobená týmto spôsobom. Keramika Džómon bola prvá na svete. Boli vyrábané sošky v podobe zvierat alebo v podobe ženy nazývané dogú (土偶). Sošky mužov sú nachádzané vzácne. 

K významným archeologickým náleziskám keramiky Džómon patrí jaskyňa Fukui v prefektúre Nagasaki na Kjúšú a skalné sídlisko Kamikuroiwa v prefektúre Ehime na Šikoku.

Referencie
----------

1. ↑  Libuše Boháčková, Vlasta Winkelhöferová (1987), *Vějíř a meč (Kapitoly z dějin japonské kultury)*, Panorama, Praha, 1.vydanie, str. 26

* HABU, Junko: *Ancien Jomon of Japan*, 2004
* *Encyclopedia of Modern Asia*, Berkshire Publishing Group, New York (2002), zv. 3, str. 279 – 281
*

Iné projekty
------------

Commons
* Spolupracuj na Commons Commons ponúka multimediálne súbory na tému **Obdobie Džómon**

Zdroje
------

*Tento článok je čiastočný alebo úplný preklad článku Období Džómon na českej Wikipédii (číslo revízie nebolo určené).*
**Obec spisovatelů** (doslova *Obec spisovateľov*) je profesijná organizácia, ktorá združuje českých a moravských spisovateľov, literárnych vedcov a kritikov. Bola založená v decembri 1989. Členom sa možno stať iba na základe preukázateľnej literárnej činnosti. Združuje členov individuálne aj kolektívne. Je organizátorom série akcií seminárov, besied a konferencií. Vydáva štvrťročne interný spravodaj *Dokořán*.

Obec spisovateľov spoluorganizuje semináre zahraničných bohemistov a od roku 1993 každoročne udeľuje Cenu Premia Bohemica zahraničným prekladateľom, ktorí sa zaslúžili o šírenie českej literatúry vo svojej materčine.

V posledných rokoch vnútri Obce spisovateľov prebiehajú spory o jej ďalšom smerovaní. Z veľkej časti ide o spor generačný, ktorý súvisí so stratou historického prestížneho postavenia spisovateľov v spoločnosti, tzv. svedomie národa. Spisovatelia mladších generácií stoja spravidla mimo Obec spisovateľov a o členstvo neprejavujú prílišný záujem.

Predsedovia Obce spisovateľov
-----------------------------

* 1989 - 1990 Ivan Wernisch
* 1990 - 1994 Milan Jungmann
* 1994 - 1996 Eva Kantůrková
* 1996 - 2002 Antonín Jelínek
* 2002 - 2004 Ivan Binar
* 2004 - 2008 Eva Kantůrková
* 2008 - 2008 Vladimír Křivánek
* 2011 - Tomáš Magnusek

Externé odkazy
--------------

* Stránky Obce spisovateľov

Zdroj
-----

*Tento článok je čiastočný alebo úplný preklad článku Obec spisovatelů na českej Wikipédii.*
Poľské obce

**Obec** alebo **gmina** (poľ. *gmina*, slovo pochádza z nem. Gemeinde = obec) je pred druhou svetovou vojnou a potom znova od roku 1990 najnižšia administratívna (samosprávna) jednotka v Poľsku.

Obec však v Poľsku nie je definovaná ako na Slovensku, t. j. ako jedna dedina či jedno mesto, ale väčšinou ako spoločenstvo niekoľkých dedín (wieś alebo wioska) či dedín a mesta, ktoré však nemajú vlastnú právnu subjektivitu.

Každý okres (powiat) sa delí na obce (gminy), a to buď mestské, mestsko-vidiecke alebo len vidiecke (gmina miejska, gmina miejsko-wiejska a gmina wiejska). Tie sú, ako je zrejmé už z názvu, zložené buď len z mesta (či jeho časti), mesta a dedín, alebo len z dedín. Gmina si môže vytvárať pomocné podriadené jednotky – šoltýstva (*sołectwo*), štvrte (*dzielnica*), sídliská alebo osady (*osiedle*), kolónie (*kolonia*) aj. V súčasnosti je v Poľsku 2 489 obcí. Najväčšou obcou v Poľsku je obec Pisz v Piskom powiate, ktorá má rozlohu 635 km².

Priemerný počet obyvateľov obce je 15 000.

Na čele obce stojí Rada obce (vo vidieckych gminách *rada gminy*, vo mestsko-vidieckych gminách
*rada miejska*, vo mestských gminách *rada miasta*) a starosta (vo vidieckych gminách *wójt*, vo mestách *burmistrz*, vo mestách s právami powiatu *prezydent miasta*). Obec zabezpečuje všetko, čo nie je dané do právomoci vojvodstva a powiatu (šport, knižnice, predškolské zariadenia, základné a stredné školstvo, ale aj zdravotníctvo).

Pozri aj
--------

* Administratívne členenie Poľska
* Zoznam obcí v Poľsku
|  |
| --- |
| Samuraji z klanu Satsuma počas obdobia Bošinskej vojny.Samuraji z klanu Satsuma počas obdobia Bošinskej vojny. |
| **Dejiny Japonska** |
| * Japonský paleolit
* Obdobie Džómon
* Obdobie Jajoi
* Obdobie Jamato
	+ Obdobie Kofun
	+ Obdobie Asuka
* Obdobie Nara
* Obdobie Heian
* Obdobie Kamakura
* Obdobie Muromači
	+ Obdobie Sengoku
* Obdobie Azuči-Momojama
* Obdobie Edo
* Obdobie Meidži
	+ Reformy Meidži
* Obdobie Taišó
* Obdobie Šówa
* Obdobie Heisei
* Obdobie Reiwa
 |

Rekonštrukcia strážnej veže z obdobia Jajoi v Jošinogari
**Obdobie Jajoi** (iné názvy: **obdobie jajoi, jajoi, Jajoi, jajojské/jajoiské obdobie, éra Jajoi, jajojská/jajoiská kultúra, kultúra Jajoi**; jap. 弥生時代 – Jajoi džidai) je japonské prehistorické obdobie resp. zodpovedajúca archeologická kultúra nasledujúce/-ca po období Džómon a trvajúce približne od roku 900 pred Kr. (staršie sa uvádzalo 500/300 pred Kr.) až do roku 300 po Kr.

Názov obdobia je odvodený od tokijského predmestia Jajoi, kde sa prvýkrát v roku 1884 našla pre túto dobu charakteristická keramika. Japonsko vtedy vstúpilo zároveň do železnej aj bronzovej doby, pretože znalosť spracovania oboch kovov bola sem z kontinentu prinesená súčasne. Vplyv na formovanie novej kultúry mala pokročilejšia čínska kultúra. Tato vyspelá kultúra sa postupne integrovala do menej vyzretej kultúry Japonska, ktorej sa prispôsobila. 

Z Číny boli dovezené nové rastliny (moruša) a vzniklo tu tkáčstvo. Korejský prisťahovalci priniesli spôsoby poľnohospodárstva najmä pestovania ryže. Bol vybudovaný kompletný zavlažovací systém v povodí rieky Abe. 

Jedným z typických kovových výrobkov boli zvony *dótaku* (銅鐸) vyrábané z pomerne tenkého bronzu a bohato zdobené. Najstaršie nájdené *dótaku* pochádzajú z 2. alebo 3. storočia čo zodpovedá koncu obdobia Jajoi. Boli zrejme používané ako symboly moci a pri náboženských rituáloch.

Keramika
--------

Bola jednoduchšia ako v období Džómon, ale mala dokonalejšie vypracovanie, vypaľovala sa. Keramika bola stále vyrábaná zo stočených povrazcov hliny, ale mohol už byť používaný primitívny kruh. Je známych 5 druhov keramiky.

Typické pre túto kultúru sú džbány s dlhým hrdlom, hlboké misy, hrnce so širokým ústím a nádoby na vysokých nohách. Keramika je často zdobená jednoduchými rytými geometrickými vzormi.

Ľudia kultúry Jajoi už mali pohrebnú keramiku.

Referencie
----------

1. 1 2   R. H. P. Mason, J.G. Caiger(2007), *Dějiny Japonska* , vydavateľ Fighters Publications, Praha, str. 22
2. ↑  Libuše Boháčková, Vlasta Winkelhöferová (1987), *Vějíř a meč (Kapitoly z dějin japonské kultury)*, Panorama, Praha, 1. Vydanie, str. 29

Iné projekty
------------

Commons
* Spolupracuj na Commons Commons ponúka multimediálne súbory na tému **Obdobie Jajoi**

Zdroje
------

*Tento článok je čiastočný alebo úplný preklad článku Období Jajoi na českej Wikipédii (číslo revízie nebolo určené).*
**Vraždy pri jazere Bodom** sú trojnásobná vražda, ktorá sa udiala v južnom Fínsku v roku 1960 pri jazere Bodom v meste Espoo, asi 22 km západne od Helsiniek. V noci 4. júla 1960 táborili štyria mladí ľudia na brehu jazera, keď neznámy vrah troch z nich zabil nožom a štvrtého zranil. Jediný, ktorý prežil, Nils Gustafsson, potom žil normálnym životom až do roku 2004, kedy sa stal sám po 44 rokoch podozrivý. V októbri 2005 bol potom okresným súdom s konečnou platnosťou oslobodený.

Bodomské vraždy boli a sú veľmi diskutovanou témou vo fínskych médiách a v prípade, že sa objaví nová informácia alebo teória, dostávajú sa obvykle opäť na prvé stránky novín.

Obete
-----

* Maila Irmeli Björklund, 15 rokov
* Anja Tuulikki Mäki, 15 rokov
* Seppo Antero Boisman, 18 rokov
* Nils Gustafsson, vtedy 18 rokov, jediný ktorý prežil, roku 2004 zatknutý, prepustený 2005, zbavený viny

Teória
------

Zhruba 12 rokov po vraždách - medzi 3. a 4. júlom 1972 - napísal istý samovrah vo svojom liste na rozlúčku, že to bol on, kto spáchal bodomské vraždy. 4. júla 1960 pracoval blízko jazera a predal obetiam limonádu. Obecne sa o ňom vedelo, že nemá rád ľudí, čo v okolí jazera táborili. Policajné vyšetrovanie napriek tomu dokázalo jeho nevinu a zistilo samovrahove alibi (v dobe spáchania vrážd spal doma so svojou ženou, ktorá to potvrdila).

V roku 2003 profesor Jorma Palo publikoval knihu so svojou teóriou. Roku 1960 Palo pracoval ako doktor v neďalekej nemocnici. Krátko po vraždách ošetril veľmi podozrivého muža. Bol to Nemec Hans Assmann, ktorý v tej dobe pracoval ako agent KGB. Podľa Pala stála za nedostatočným vyšetrením Assmanna diplomatická kamufláž. Polícia toto vyvrátila tým, že Assmann mal právoplatné alibi. V roku 1997, krátko pred svojou smrťou, priznal Assmann vraždy istému fínskemu novinárovi.

Zatknutie Nilsa Gustafssona
---------------------------

Koncom marca 2004, takmer štyridsaťštyri rokov po vraždách bol Nils Gustafsson políciou zatknutý. Začiatkom roku prehlásila fínska centrálna vyšetrovacia služba (*Keskusrikospoliisi*, KRP), že prípad bol vyriešený na základe novej analýzy krvných stôp. podľa oficiálneho prehlásenia mal nils Gustafsson pred vraždami žiarlivú scénu s Irmeli Björklund, ktorá bola vtedy jeho nová priateľka. Irmeli bola mnohonásobne viac dobodaná ešte po svojej smrti, zatiaľ čo dve druhé obete boli zavraždené omnoho menej brutálne. Gustafssonove zranenia neboli príliš vážne.
Súd začal 4. augusta 2005. Obžaloba požadovala pre Gustafssona doživotný trest. Podľa obžaloby opätovné vyšetrovanie za pomoci najmodernejších techník ako test DNA, že vinníkom je práve Gustafsson. Obhajoba argumentovala tým, že vraždy boli dielom jednej, či viacerých neznámych osôb a že Gustafsson utrpel zranenia podobné tým, na ktoré zomreli ostatné obeti a kvôli ktorým by nebol schopný zabiť troch ľudí. 7. októbra bol Nils Gustafsson oslobodený.

Zaujímavosti
------------

* Fínská metalová kapela Children of Bodom odvodila svoje meno práve od bodomských vrážd.

Referencia
----------

* Court finds Gustafsson not guilty of 1960 Bodom Lake triple murder(po anglicky)


|  |  |
| --- | --- |
|  | Fínsky portál |
**Tetra neónová** (*Paracheirodon innesa*) je druh ryby z čeľade charaxovité (*Characidae*), často chovaná akváriová ryba. Je charakteristická svojím výrazným červeno-modrým sfarbením, ktoré vynikne aj v tmavej vode (z toho druhové meno neónová). 

Pochádza z Južnej Ameriky, kde žije v húfoch v stojatých a pomaly tečúcich vodách. V akváriách sa preto chová tiež v húfoch.

Opis
----

Tetra neónová je malá rybka (maximálna dĺžka 3 – 5 cm) s priesvitnými plutvami. Od hlavy k tukovej plutve sa jej tiahne tyrkysovomodrý svietiaci pruh. Zadná polovica spodnej strany tela až k chvostu je červená. Predná časť brucha je belavá, čím sa líši od neónky červenej (*Paracheirodon axelrodi*), ktorá má červené aj brucho. Brušné partie samičiek sú objemnejšie.

Chov
----

Optimálne podmienky pre tetru neónovú sú dobre zarastené, nie príliš svetlé akváriá bez agresívnych spoločníkov. Odchov je úspešný len vo veľmi mäkkej vode, ktorej pH sa blíži k 6. Nie je vhodné ich chovať pri nízkych teplotách.

Galéria
-------

* 
* 
*

Zdroj
-----

* Thomas Romig - *Příroda do kapsy: Akvarijní ryby* ISBN 80-205-1033-8

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Tetra neónová**
* Spolupracuj na Wikidruhoch Wikidruhy ponúkajú informácie na tému **Tetra neónová**
**Vratný termodynamický proces** (iné názvy: **vratný termodynamický dej**, **vratný proces**, **vratný dej**) je taký termodynamický proces, ktorý prebieha kvázirovnovážne a za stálej termodynamickej rovnováhy. Vratný proces je najvyšším stupňom idealizácie reálnych procesov. V prírode sa vratné procesy nevyskytujú a ani v technických zariadeniach sa nedajú realizovať.

Vratné procesy sa nazývajú aj reverzibilné, pretože vykonaním procesu v opačnom smere je možné sledovaný systém a zároveň aj jeho okolie (tento fakt sa často zabúda uviesť) vrátiť do pôvodného stavu.

Podmienka kvázirovnovážnosti
----------------------------

Kvázirovnovážnosť, alebo aj kvázistatickosť procesu znamená, že proces prebieha dostatočne pomaly a systém zostáva infinitezimálne (nekonečne) blízko svojmu rovnovážnemu stavu. Vlastnosti látky v systéme možno za týchto podmienok považovať za rovnaké a rýchlosť šírenia zmien za rovnakú v každom smere.

Podmienka termodynamickej rovnováhy
-----------------------------------

Termodynamická rovnováha znamená, že teplotný rozdiel medzi systémom a okolím nikdy nepresiahne diferenciálnu veľkosť {\displaystyle \mathrm {d} T}, preto možno proces prestupu tepla považovať za vratný.

Pozri aj
--------

* Vratný termodynamický cyklus
* Nevratnosť

Zdroje
------

* ANTAL, Štefan. *Termodynamika*. Bratislava : Edičné stredisko STU, 1992. 317 s.
Logo Trinitron
27-palcový televízor Sony Trinitron z roku 1985
**Trinitron** je ochranná známka spoločnosti Sony a značka CRT obrazoviek pre televízory a monitory tejto spoločnosti.

Produkciu technológie vyvinuli špecialisti z firmy Sony v 60. rokoch 20. storočia. Prvé televízory značky Trinitron boli uvedené na trh v októbri 1968. Táto technológia sa pôvodne používala v televízoroch spoločnosti a s rozvojom trhu osobných počítačov v 80. rokoch 20. storočia bola prispôsobená na počítačové monitory.

Zjednodušený popis konštrukcie
------------------------------

Na obrazovkách Trinitron je aplikovaný fosfor vo forme zvislých pruhov, nie malých bodiek ako u bežných obrazoviek. Na druhej strane tieniaca maska ​​má namiesto otvorov pozdĺžne vertikálne zárezy. Nepriehľadná časť matrice zaberá menšiu plochu, vďaka čomu je zobrazený obraz väčší jas a kontrast. Masku, ktorá je tvorená stovkami jemných vlákien, však drží pohromade jedno alebo dve horizontálne vlákna, ktoré sa rozprestierajú po celej šírke obrazovky. Horizontálne vlákna pôsobia ako tlmič vibrácií a zároveň chránia masku pred zmenami veľkosti spôsobenými zahrievaním počas prevádzky. Jednou nevýhodou je, že sa môžu javiť ako tenká horizontálna čiara, ale iba pri zobrazení jasného a jednotného pozadia. Okrem toho boli vlákna vždy umiestnené mimo centrálnej časti obrazu, pod alebo dodatočne nad – pri veľkých obrazovkách. Počet viditeľných riadkov závisí od uhlopriečky obrazovky. Pre TV obrazovky do 21 palcov je viditeľný jeden riadok, pre väčšie dva. V prípade obrazoviek počítačového monitora boli dve horizontálne vlákna namontované v obrazovkách od 17 palcov diagonálne.

Najdôležitejšími výhodami obrazoviek Trinitron sú tvar obrazovky blízko valcovej časti alebo úplná plochosť a redukcia zmien veľkosti masky v dôsledku tepla, ako aj zvýšenie jasu obrazovky pri nezmenenom výkone dodanom do zariadenia.

Koncom 90. rokov 20. storočia vypršal patent na výrobu CRT obrazoviek technológie Trinitron. Odteraz mohli iné spoločnosti navrhovať svoje produkty touto technikou bez licencie vydanej firmou Sony, no evidentne nemohli používať značku Trinitron. Výsledkom bolo, že koncern Mitsubishi touto technológiou vyrábal obrazovky pod názvom DiamondTron a PerfectFlat od ViewSonic boli adaptáciou riešenia Mitsubishi.

Hlavným rozdielom medzi produktmi Sony a ostatnými je počet elektrónových del. Obrazovky Sony boli vybavené tromi elektrónovými delami, jednou pre každú zo základných farieb, zatiaľ čo produkt Mitsubishi mal jedno spoločné delo pre všetky farby.

Spoločnosť Sony bola tiež výrobcom televízorov a monitorov **High Black Trinitron** a **Wega**.

V súčasnosti je technológia katódových trubíc úplne nahradená LCD, plazmovými displejmi a ich nástupcami.

Iné projekty
------------

Commons
* Spolupracuj na Commons Commons ponúka multimediálne súbory na tému **Trinitron**

Zdroj
-----

* *Tento článok je čiastočný alebo úplný preklad článku Trinitron na poľskej Wikipédii (číslo revízie nebolo určené).*
**Andrzej Munk** (\* 16. október 1921, Krakov – † 20. september 1961, Łowicz) bol poľský režisér židovského pôvodu, jeden z predstaviteľov prúdu nazývaného Poľská filmová škola.

Kariéru odštartoval ako kameraman, neskôr sa venoval réžii hraných a dokumentárnych filmov. Povesť vplyvného umelca v poľskej kinematografii získal tvorbou tragikomických diel, ktorých hlavnou témou bola 2. sv. vojna (*Eroica*, *Škuľavé šťastie*) a tiež vojnovej drámy *Pasažierka* (po Munkovej smrti ju dokončil Witold Lesiewicz). V rokoch 1957 – 1961 prednášal na Štátnej filmovej vysokej škole v Lodži. Zomrel pri autonehode.

Životopis
---------

Počas fašistickej okupácie sa kvôli židovskému pôvodu skrýval vo Varšave pod falošným menom Wnuk, kde pracoval v stavebnej firme. Ako člen socialistického oddielu sa zúčastnil na Varšavskom povstaní. Po povstaní ho väznili Nemci, ale podarilo sa mu utiecť. Do konca vojny pracoval ako robotník a po jej skončení sa vzdelával na Varšavskej technickej univerzite. Štúdiá však prerušil zo zdravotných dôvodov. Následne študoval právo na Varšavskej univerzite, a nakoniec ho prijali na Štátnu filmovú vysokú školu, ktorú dokončil v roku 1951. Medzičasom sa angažoval v politickej činnosti, v rokoch 1946 ̶ 1948 bol členom socialistickej strany „Polska Partia Socjalistyczna".

Dokumentárna tvorba
-------------------

Andrzej Munk debutoval ako kameraman v roku 1948. Svoju režisérsku činnosť začal realizáciou dokumentárnych filmov, natáčaných počas práce v Štúdiu dokumentárnych filmov. Jeho prvé diela, *Kierunek – Nowa Huta!* a *Bajka* boli realizované podľa strnulých zásad socialistického realizmu. Ďalšie dokumentárne filmy, akokoľvek propagačné, boli aj tak ocenené za umeleckú hodnotu. Medzi ne patria: *Pamiętniki chłopów* (1952), film opisujúci údajnú zmenu života sedliakov za komunizmu, *Kolejarske słowo* (1953) o práci železničiarov, *Gwiazdy muszą płonąć* (1954) o baníkoch pracujúcich v uhoľných baniach a *Niedzielny poranek* (1955), film zobrazujúci rekonštrukciu povojnovej Varšavy. Posledný Munkov dokument predstavuje *Spacerek staromiejski* (1958), polo-fiktívny príbeh o dievčati putujúcom historickým centrom Varšavy.

Iné projekty
------------

Commons
* Spolupracuj na Commons Commons ponúka multimediálne súbory na tému **Andrzej Munk**

Externé odkazy
--------------

* Andrzej Munk v Internet Movie Database (po anglicky)
* Andrzej Munk v Česko-Slovenskej filmovej databáze

Autoritné údaje: * abART: 18194
* BnF: 146274615
* GND: 12351858X
* ISNI: 0000 0001 0938 9137
* LCCN: n84204847
* NK ČR: pna2005311720
* VIAF: 2725279
* WorldCat: lccn-n84204847
Symbol rozcestia O iných významoch výrazu *Černobyľ* pozri *Černobyľ (rozlišovacia stránka)*.
Černobyľ
**Černobyľ** (slovenský genitív je *Černobyľa* [nie Černobyľu] a lokál je *Černobyli* [nie Černobyle]; ukr. Чорнобиль – *Čornobyľ*; ukr. Чернобыль – *Černobyľ*) je mesto na severe Ukrajiny, blízko hraníc s Bieloruskom. Bol to hlavný komunikačný uzol a dôležité stredisko obchodu, najmä v 19. storočí. 

20 kilometrov severne od mesta sa nachádza Černobyľská atómová elektráreň V. I. Lenina, smutne preslávená dosiaľ najväčšou haváriou atómovej elektrárne. Výbuch štvrtého bloku elektrárne 26. apríla 1986 spôsobil uvoľnenie veľkého množstva rádioaktívnych častíc. Bola odstavená až v roku 2000. Po výbuchu bolo evakuovaných viac ako 200 000 ľudí z blízkeho okolia.

Aj keď je celá oblasť stále rádioaktívna, okolo 700 ľudí hlavne vo vyššom veku sa rozhodlo napriek nebezpečenstvu vrátiť do černobyľskej uzavretej oblasti, z toho ich tam stále žije 150 (väčšina práve v meste Černobyľ). Okrem nich v meste prechodne žije aj okolo 3000 pracovníkov zóny, počas roka toto mesto a zónu v okolí ako hlavnú turistickú atrakciu v Ukrajine navštívi vyše 36 tisíc turistov (2016).

Iné projekty
------------

Commons
* Spolupracuj na Commons Commons ponúka multimediálne súbory na tému **Černobyľ**

Referencie
----------

1. ↑
2. ↑   245
3. ↑  Černobyľ. In: Pravidlá slovenského pravopisu

Externé odkazy
--------------

* 22 rokov po ...
* 30. výročie nehody v Černobyľskej atómovej elektrárni V. I. Lenina

Súradnice: 51°16′13″S 30°13′11″V﻿ / ﻿51,27028°S 30,21972°V﻿ / 51.27028; 30.21972
**České středohoří** alebo po slovensky aj **České stredohorie** (nem. Böhmisches Mittelgebirge) je geomorfologický celok a pohorie na severozápade Čiech. Patria do Krušnohorskej subprovincie a veľká časť pohoria leží v CHKO České středohoří. Najvyšším vrchom pohoria je Milešovka (837 m n. m.).

Údolie Labe rozdeľuje České středohoří na dva geomorfologické podcelky: *Verneřické středohoří* na pravom a *Milešovské středohoří* na ľavom brehu Labe. S rozlohou 1266 km² nepatrí medzi rozsiahle pohoria, no je najmohutnejším prejavom sopečnej činnosti v Česku. V celej oblasti prevažuje čadič.

Horopis
-------

České středohoří je samostatným geomorfologickým celkom Krušnohorskej subprovincie.

### Významné vrcholy

* Milešovka (837 m n. m.) - najvyšší vrch pohoria
* Hradišťany (752 m n. m.)
* Pařez (736 m n. m.)
* Sedlo (726 m n. m.)
* Buková hora (683 m n. m.)

Vodné toky
----------

Os stredohoria tvorí mimoriadne úrodné údolie Labe. Ďalšími významnejšími tokmi sú Ploučnice a Bílina.

Osídlenie
---------

Mestá v okolí: Česká Lípa, Děčín, Litoměřice, Louny, Lovosice, Most, Roudnice nad Labem, Teplice, Ústí nad Labem

Ochrana prírody
---------------

Rovnomenná chránená krajinná oblasť s rozlohou 1 063,17 km² bola vyhlásená v roku 1976. Na území pohoria je ďalších 39 maloplošných chránených území.

Referencie
----------

1. ↑  Československo. In:  *Encyklopédia Slovenska*. 1. vyd. Zväzok I A – D. Bratislava : Veda, 1977. 624 s.

Iné projekty
------------

Commons
* Spolupracuj na Commons Commons ponúka multimediálne súbory na tému **České středohoří**

Zdroj
-----

*Tento článok je čiastočný alebo úplný preklad článku České středohoří na českej Wikipédii.*

Panoráma
--------

Panoráma pohoria
Panoráma pohoria
**Indexový fond** je podielový fond alebo ETF, ktorý nasleduje špecifické pravidlá, aby sledoval vývoj košíka vybraných investícií. Takéto fondy zvyčajne nasledujú krivku vývoja veľkých indexov ako napríklad S&P 500 či Dow Jones Industrial Average, ktoré sledujú firmy so spoločnými charakteristikami, na základe vecí ako veľkosť, obrat, hodnota, geografická lokácia firiem a podobne. Táto investičná stratégia má v sebe automaticky zahrnutú diverzifikáciu portfólia, kedže investor kúpou indexu vlastní malý podiel vo všetkých spoločnostiach zahrnutých v danom indexe.

Jedna z hlavných výhod indexového fondu je tá, že nevyžaduje veľa času na manažment, keďže investor nemusí analyzovať rôzne akcie a portfólia. Veľa investorov s aktívnou stratégiou (aktívne vyhľadávanie a vyberanie aktív do ktorých investovať) má taktiež problém prekonať rast indexov. V roku 2014, viac než 74% aktívne riadených portfólií neprekonalo S&P 500 index, ktorý je jedným z najznámejších indexov.

Výhody a nevýhody
-----------------

### Nižšia cena

Vďaka tomu, že indexové fondy poznajú kompozíciu firiem ktoré nakupujú, je jednoduchšie ich nakúpiť, čo znižuje cenu oproti aktívne riadenému portfóliu. Typické poplatky sa pohybujú od 0.1% pre veľké americké spoločnosti a 0.7% pre rozvíjajúce sa trhy. Priemerný aktívne riadený podielový fond si berie poplatok vo výške 1.15%.

### Nepresné kopírovanie

Ak sú pravidlá kopírovania indexu nastavené nepresne, je možné, že index bude rásť, napriek tomu, že spoločnosti zahrnuté v indexe celkovo klesajú. V takom prípade je index nepresný, a pri korekcii môžu ľudia zainvestovaní v danom indexe stratiť.

Referencie
----------

1. 1 2  LIN, Tom C. W.. *Reasonable Investor(s)*. Rochester, NY : [s.n.], 2015-03-18. Dostupné online. (po anglicky)
2. ↑  SCHOENFELD, Jordan. *What’s an index fund?* [online]. The Conversation, [cit. 2019-06-15]. Dostupné online. (po anglicky)
3. ↑  STRUMPF, Dan. Stock Pickers Have Tough Time in 2014. *Wall Street Journal*, 2014-06-29. Dostupné online [cit. 2019-06-15]. ISSN 0099-9660. (po anglicky)
4. ↑   *Fees - Index Fund Advisors, Inc.* [online]. www.ifa.com, [cit. 2019-06-15]. Dostupné online.